2017. gada 14. jūnijā Rīkojums Nr. 313

Rīgā (prot. Nr. 30  16. §)

**Par Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Pamatojoties uz Robežsardzes likuma 5.1 panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 7. punktu, nosūtīt Valsts robežsardzes Ludzas pārvaldes Grebņevas I kategorijas robežkontroles punkta vecāko inspektoru virsleitnantu Viktoru Ignatjevu dalībai Eiropas Savienības novērošanas misijā Gruzijā *(EUMM Georgia)* no 2017. gada 1. jūlija līdz 2018. gada 30. jūnijam.

2. Noteikt šā rīkojuma 1. punktā minētajai Valsts robežsardzes amatpersonai ar speciālo dienesta pakāpi koeficientu 1,4 piemaksas aprēķināšanai.

3. Lai nodrošinātu šā rīkojuma 1. punktā minētās Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*), Finanšu ministrijai:

3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts robežsardzei) 2017. gadā 25 149 *euro*;

3.2. likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" sagatavošanas un izskatīšanas procesā paredzēt finansējumu 2018. gadam 23 757 *euro* apmērā (budžeta programmā 10.00.00 "Valsts robežsardzes darbība").

Ministru prezidents Māris Kučinskis

Iekšlietu ministrs Rihards Kozlovskis